เงินบาทปิดตลาด30.39/41
ธนาคารซีไอเอ็มบีไทย รายงาน เงินบาทปิดตลาดที่ระดับ 30.39/41 แข็งค่าเล็กน้อยเหตุไม่มีปัจจัยใหม่
26 พ.ค. 2554

ธนาคารซีไอเอ็มบีไทย รายงาน เงินบาทปิดตลาดที่ระดับ 30.39/41 แข็งค่าเล็กน้อยเหตุไม่มีปัจจัยใหม่
นักบริหารเงินธนาคารซีไอเอ็มบี ไทย กล่าวว่า เงินบาทปิดตลาดเย็นนี้อยู่ที่ระดับ 30.39/41 บาท/ดอลลาร์ ปรับตัวแข็งค่าเล็กน้อยจากเปิดตลาดช่วงเช้าที่ระดับ 30.40/42 บาท/ดอลลาร์ โดยเงินบาทเคลื่อนไหวในทิศทางเดียวกับค่าเงินในภูมิภาค แต่อยู่ในกรอบแคบๆ เนื่องจากยังไม่มีปัจจัยใหม่เข้ามา
"(เงินบาท)ปรับตัวในกรอบแคบๆ วิ่งแค่ 2 สตางค์ 30.39-30.41 บาท/ดอลลาร์" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.72/75 เยน/ดอลลาร์ ปรับตัวแข็งค่าจากระดับ 81.89/91 เยน/ดอลลาร์ ส่วนเงินยูโรอยู่ที่ระดับ 1.4173/4173 ดอลลาร์/ยูโร ปรับตัวแข็งค่าจากระดับ 1.4157/4159 ดอลลาร์/ยูโร ดดยระหว่างวันเคลื่อนไหวในกรอบระหว่าง 1.4065-1.4198 ดอลลาร์/ยูโร
นักบริหารเงิน คาดว่า ทิศทางการเคลื่อนไหวของเงินบาทวันพรุ่งยังอยู่ในกรอบเดิมระหว่าง 30.35-30.50 บาท/ดอลลาร์